CELEX: 52015PC0488
Language: da
Date: 2015-09-30
Title: Forslag til RÅDETS AFGØRELSE om den holdning, der skal indtages på Den Europæiske Unions vegne på den 66. samling i Eksekutivkomitéen for programmet for De Forenede Nationers Højkommissariat for Flygtninge

EUROPA-KOMMISSIONEN
            Bruxelles, den 30.9.2015
            COM(2015) 488 final
            2015/0237(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne på den 66. samling i Eksekutivkomitéen for programmet for De Forenede Nationers Højkommissariat for Flygtninge
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               
                  Ved skrivelse af 7. september 2015 anmodede chefen for Den Europæiske Unions delegation ved De Forenede Nationer i Genève formanden for UNHCR's Eksekutivkomité om at undersøge, hvordan det er muligt at ajourføre de relevante retningslinjer for Den Europæiske Unions deltagelse i UNHCR's styrende organer, således at Den Europæiske Union kan overveje at deltage i uformelle indledende høringer. For at imødekomme denne anmodning forventes det, at UNHCR's Eksekutivkomité vil blive opfordret til at vedtage ændringer af sin forretningsorden på sin 66. samling den 5.-9. oktober 2015. I regel 46 i forretningsordenen for UNHCR's Eksekutivkomité er det fastsat, at enhver af disse regler kan ændres af Eksekutivkomitéen. I regel 26 i forretningsordenen for UNHCR's Eksekutivkomité bestemmes det, at Eksekutivkomitéens afgørelser træffes af et flertal af de tilstedeværende og stemmeafgivende medlemmer. Alle medlemsstater i Den Europæiske Union med undtagelse af Litauen og Malta er medlemmer af UNHCR's Eksekutivkomité. Ifølge en afgørelse truffet af UNHCR's Eksekutivkomité, der senest blev fornyet på dens 64. samling den 29. september-3. oktober 2014 (A/AC.96/1143), vil Den Europæiske Union sammen med andre mellemstatslige organisationer blive opfordret af FN's Flygtningehøjkommissariat til at sende en observatør til dets offentlige møder (regel 38), og EU vil således ikke deltage i UNHCR's Eksekutivkomités afgørelser.
               
            
            
               2.RESULTAT AF HØRINGER AF INTERESSEREDE PARTER
            
            
               
                  De ændringer til UNHCR's Eksekutivkomités forretningsordenen, som er knyttet som bilag til dette forslag, blev foreslået af formanden for UNHCR's Eksekutivkomité efter opfordring fra UNHCR's Eksekutivkomités forretningsudvalg i skrivelse af 11. september 2015 til medlemmerne af UNHCR's Eksekutivkomité for at imødekomme den anmodning, som chefen for Den Europæiske Unions delegation ved De Forenede Nationer i Genève havde fremsat til formanden for UNHCR's eksekutivkomité ved skrivelse af 7. september 2015.
               
               
                  I april 2013 orienterede Kommissionen Rådet om sin strategi for gradvis forbedring af EU's status i internationale organisationer og andre fora, hvilket er i overensstemmelse med målene i Lissabontraktaten. Den 9. april og den 10. september 2014 meddelte Kommissionen COREPER, at den har til hensigt at genoptage bestræbelserne på at opnå yderligere deltagerrettigheder for Den Europæiske Union i UNHCR's formelle og uformelle organer. Den 25.-26. september 2014 vedtog Rådet en holdning til retningslinjerne for yderligere deltagerrettigheder for Den Europæiske Union i UNHCR's formelle og uformelle organer, idet det anførte følgende: "Den Europæiske Union har i mange år været en central aktør i UNHCR som en vigtig donor på området humanitær bistand og udviklingsbistand, i kraft af sine aktiviteter i forbindelse med international beskyttelse, herunder genbosætning, og ved at støtte solide asylsystemer ved hjælp af indførelsen af det fælles europæiske asylsystem. Denne rolle er blevet stadig mere omfattende i løbet af de seneste år. Dette nødvendiggør, at Den Europæiske Unions nuværende status over for UNHCR forbedres. Rådet er af den opfattelse, at der bør findes en ny ordning, hvorved EU tildeles yderligere deltagerrettigheder, især ret til at deltage i private møder, der afholdes for at diskutere centrale politik- og forvaltningsspørgsmål", og at "for at nå dette mål opfordrer Rådet Kommissionen til i tæt samråd med den højtstående repræsentant at rette henvendelse til UNHCR med henblik på mødet i UNHCR's Eksekutivkomité til oktober"
                     1
                  . 
               
               
                  Den 2. og den 16. september 2015 orienterede Kommissionen COREPER om resultatet af disse kontakter. Kommissionen er af den opfattelse, at det ikke er fornødent at træffe en afgørelse i medfør af artikel 218, stk. 9, i TEUF i dette tilfælde. Henset til drøftelserne i COREPER den 16. september 2015 og den 24. september 2015 fremsætter Kommissionen imidlertid nærværende forslag undtagelsesvis ud fra den forudsætning, at Rådet vedtager forslaget i tide før UNHCR's Eksekutivkomités 66. samling den 5.-9. oktober 2015.
               
               
                  Dette forslag vedrører udelukkende spørgsmålet om ændring af eksekutivkomitéens forretningsorden, og det fremsættes med forbehold af Kommissionens og den højtstående repræsentants ansvarsområder og kompetencer i henhold til artikel 220 TEUF.
               
            
            
               3.VIRKNINGER FOR BUDGETTET
            
            
               
                  Forslaget har ingen indvirkning på EU-budgettet.
               
            
            
               2015/0237 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne på den 66. samling i Eksekutivkomitéen for programmet for De Forenede Nationers Højkommissariat for Flygtninge
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 78, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen,
            
            
               ud fra følgende betragtninger:
            
            
               (1)Unionen er en central aktør på de områder, der henhører under De Forenede Nationers Højkommissariat for Flygtninge (UNHCR), såvel i kraft af sine aktiviteter i forbindelse med international beskyttelse, herunder genbosætning, som i kraft af indførelsen af det fælles europæiske asylsystem, samt i sin egenskab af vigtig donor på området humanitær bistand og udviklingsbistand. Retningslinjerne for deltagelsen i UNHCR's Eksekutivkomité modsvarer imidlertid ikke denne afgørende rolle.
            
         
         
            
               (2)Ved skrivelse af 7. september 2015 til formanden for UNHCR's Eksekutivkomité anmodede chefen for Den Europæiske Unions delegation ved De Forenede Nationer i Genève derfor om, at det blev undersøgt, hvordan det er muligt ajourføre de relevante retningslinjer for EU's deltagelse i UNHCR's styrende organer, således at Unionen kan overveje at deltage i uformelle indledende høringer.
            
            
               (3)Ved skrivelse af 11. september 2015 til medlemmerne af UNHCR's Eksekutivkomité foreslog formanden for UNHCR's Eksekutivkomité efter anmodning fra UNHCR's Eksekutivkomités forretningsudvalg, at forretningsordenen for UNHCR's Eksekutivkomité bliver ændret for at imødekomme denne anmodning. 
            
            
               (4)I regel 46 i forretningsordenen for UNHCR's Eksekutivkomité er det fastsat, at enhver af disse regler kan ændres af Eksekutivkomitéen.
            
            
               (5)Det forventes, at UNHCR's Eksekutivkomité vil blive opfordret til at vedtage disse ændringer på sin 66. samling den 5.-9. oktober 2015.
            
            
               (6)Alle medlemsstaterne med undtagelse af Litauen og Malta er medlemmer af UNHCR's Eksekutivkomité.
            
            
               (7)Det er derfor hensigtsmæssigt at fastlægge den holdning, som Unionen skal indtage i forbindelse med vedtagelsen af ændringerne af forretningsordenen for UNHCR's Eksekutivkomité. 
            
            
               (8)Denne afgørelse gælder med forbehold af Kommissionens beføjelser i henhold til artikel 220 i TEUF.
            
            
               (9)Da UNHCR's Eksekutivkomité mødes kort efter vedtagelsen af denne afgørelse, bør den træde i kraft på dagen for dens vedtagelse. 
            
            
               (10)[I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har disse medlemsstater meddelt, at de ønsker at deltage i vedtagelsen og anvendelsen af denne afgørelse.] 
            
            
               ELLER 
            
            
               I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde og med forbehold af artikel 4 i samme protokol deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i disse medlemsstater. 
            
            
               ELLER 
            
            
               [I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Det Forenede Kongerige ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige. 
            
            
               I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har Irland (ved skrivelse af …) meddelt, at Irland ønsker at deltage i vedtagelsen og anvendelsen af denne afgørelse.] 
            
            
               ELLER 
            
            
               [I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har Det Forenede Kongerige meddelt (ved skrivelse af …), at Det Forenede Kongerige ønsker at deltage i vedtagelsen og anvendelsen af denne afgørelse. 
            
            
               I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Irland ikke i vedtagelsen af denne afgørelse, som ikke er bindende for og ikke finder anvendelse i Irland.] 
            
            
               (11)I medfør af artikel 1 og 2 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —
            
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Den holdning, der skal indtages på EU’s vegne med hensyn til vedtagelsen af ændringerne af forretningsordenen for Eksekutivkomitéen for programmet for UNHCR af de medlemsstater, der er medlem af UNHCR's Eksekutivkomité, idet de handler i fællesskab i Den Europæiske Unions interesse, er fastsat i bilaget til denne afgørelse. 
            
            
               Mindre ændringer af ændringen i bilaget kan vedtages, uden at Rådet træffer yderligere afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
            
               Udfærdiget i Bruxelles, den .
            
            
               
                     På Rådets vegne
               
            
         
         
            
                  
                     (1)
                  Holdning af 24.-25.9.2014 vedrørende en ordning for yderligere deltagerrettigheder for Den Europæiske Union i de formelle og uformelle organer i De Forenede Nationers Højkommissariat for Flygtninge (UNHCR), punkt 1 og 2, Rådets dok. 13046/1/14 REV 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 30.9.2015
            COM(2015) 488 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne på den 66. samling i Eksekutivkomitéen for programmet for De Forenede Nationers Højkommissariat for Flygtninge
            
               
         
         
            
               BILAG
            
            
               til
            
            
               forslag til Rådets afgørelse
            
            
               om den holdning, der skal indtages på Den Europæiske Unions vegne på den 66. samling i Eksekutivkomitéen for programmet for De Forenede Nationers Højkommissariat for Flygtninge
            
            
               De medlemsstater, der er medlemmer af UNHCR's Eksekutivkomité, skal støtte vedtagelsen af følgende ændring af forretningsordenen for UNHCR's Eksekutivkomité:
            
            
               "Regel 33 i forretningsordenen for Eksekutivkomitéen for programmet for De Forenede Nationers Højkommissariat for Flygtninge (A/AC.96/187/Rev.7) affattes således:
            
            
               "Komitéens møder er offentlige, medmindre komitéen bestemmer andet. Formanden kan i samråd med komitéen opfordre særorganisationer, FN's fonde og programmer og mellemstatslige organisationer til at deltage i private møder på grundlag af deres ekspertise og bidrag til komitéens arbejde.""